Yulia Pekhotina er ukrainer og kommer fra Kyiv. I dag bor hun i egen lejlighed i Hjørring med sine to børn. En dreng på omkring to og et halvt år og en datter på omkring halvandet. Og snart melder den tredje også sin ankomst. Der er bare lige det, at hun selv bor i Danmark, mens hendes mand stadig bor i Ukraine. Flygtede hurtigt fra krigen For præcis et år siden begyndte Ruslands invasion af Ukraine, hvor Yulia Pekhotina få dage efter tog turen til Danmark med sine svigerinder og alle deres børn. -	Jeg vidste, at danskerne var klar til at tage imod ukrainere, og mine svigerinder skrev i vores fælles gruppechat, at de tog til Danmark, fordi de var bange for deres børns sikkerhed, fortæller hun. -	Min mindste var med i en slynge, mens min ældste kunne gå. Det var en hård tur, men det var det hele værd, konstaterer hun. Manden blev tilbage Mens Yulia Pekhotina rejste mod Norden, blev både hendes far og hendes mand tilbage i Ukraine. Hendes mand er voluntør og derfor ikke i kamp. Han har lov til i op til 30 dage ad gangen at forlade Ukraine for at hente forsyninger hjem. - I vores lejlighed, hvor min far og mand bor, har de nogle gange hverken lys eller elektricitet, så der er mange problemer, fortæller hun. Manden har besøgt dem et par gange. Se interviewet herunder: Venter tredje barn Hun er i øjeblikket gravid og på barsel, men hun har arbejdet som hjælpelærer i en SFO i fem måneder i Danmark. Hun er meget glad for støtten fra danskerne og den hjælp, hun har fået. - For mit vedkomne fik jeg alt den hjælp, jeg havde brug for. Derfor har hun hun heller ingen planer om at tage tilbage til Ukraine, selv hvis krigen snart skulle slutte. - Vi forventede, at alt ville stoppe efter to måneder. Nu håber vi, at det er ovre indenfor det her år, men vi må se, hvad der sker, siger hun og fortsætter. -	Jeg håber dog, vi kan blive her på grund af den økonomiske sikkerhed og generelle sikkerhed. Mine børn elsker miljøet i Danmark, og det her et godt sted, hvor der er mulighed for gode uddannelser og jobs, så jeg vil ikke tilbage med det samme krigen er ovre, understreger hun.

Opsummering:
Hun tog flugten tværs gennem Europa med sit barn i slynge.